ไฟแนนซ์ทูเดย์
...น่าจะเรียกว่าได้เห็นแสงสว่างที่ปลายอุโมงค์ซะที เพราะหลังจากที่ คสช. ส่ง สาลินี วังตาล มาเป็นประธานเอสเอ็มอีแบงก์ ก็เรียกได้ว่า เป็นคนที่เข้ามาฟื้นคืนชีพให้เอสเอ็มอีแบงก์ ได้ข้ามผ่านคำว่า &#8220;ถูกปิดกิจการ&#8221; ได้ไปยกหนึ่งแล้ว ยังมาได้ สุพจน์ อาวาส กรรมการผู้จัดการคนใหม่ ที่มีความฟิตไม่แพ้ประธานสาลินี&nbsp;
16 ม.ค. 2558

...น่าจะเรียกว่าได้เห็นแสงสว่างที่ปลายอุโมงค์ซะที เพราะหลังจากที่ คสช. ส่ง สาลินี วังตาล มาเป็นประธานเอสเอ็มอีแบงก์ ก็เรียกได้ว่า เป็นคนที่เข้ามาฟื้นคืนชีพให้เอสเอ็มอีแบงก์ ได้ข้ามผ่านคำว่า “ถูกปิดกิจการ” ได้ไปยกหนึ่งแล้ว ยังมาได้ สุพจน์ อาวาส กรรมการผู้จัดการคนใหม่ ที่มีความฟิตไม่แพ้ประธานสาลินี  
...สุพจน์ ยอมรับว่าวันสอบสัมภาษณ์ ถูกกรรมการถามตรงๆ ว่า จะเข้ามาแก้ปัญหาเรื่องก๊ก เรื่องเหล่า ในเอสเอ็มอีแบงก์ได้อย่างไร สุพจน์ ตอบว่า ที่ออมสินมีคนตั้งหมื่นสี่พันคนยังอยู่ได้ แต่ที่นี่มีคนแค่พันหกร้อยคน บอกเลยว่าสบายมาก ล่าสุด สุพจน์ อาศัยเป็นคนชอบพูดเลยใช้วิธีการสื่อสารทางตรง จัดรายการส่งเสียงตามสายเล่าเรื่องทิศทางการทำงานให้พนักงาน กล่อมให้ฟังทุกเช้า เป็นที่ชื่นชอบของพนักงาน แถมยังเปิดห้องทำงานชวนพี่น้องพนักงานใครว่างอยากคุยกับเอ็มดีให้ขึ้นมาทานข้าวเช้าด้วยกันได้ทุกวันตอน 7 โมง แบบนี้ให้มันรู้ไปสิว่ายังจะแบ่งแยกองค์กรต่อไปอีกมั้ย 
...บ่นน้อยใจ เรื่องแก้ปัญหาสลากแพงไม่คืบสักที งานนี้ได้ข่าวว่า สมชัย สัจจพงษ์ อธิบดีกรมศุลกากร ในฐานะประธานสลากกินแบ่งรัฐบาล อยากทิ้งเก้าอี้ และเข้าใจว่ามีการสื่อสารไปถึงรัฐมนตรีคลังเรียบร้อยแล้ว แต่ปรากฏว่ายังไม่มีคำตอบกลับมา สรุปว่า สมชัยคงต้องเดินหน้าแก้ปัญหาสลากแพง และลุยเรื่องแก้ พ.ร.บ.สลากใหม่ไปพลางๆ ก่อน เพราะเท่าที่รู้คนในกระทรวงการคลังล้วนส่ายหัวไม่อยากจะมานั่งเป็นประธานที่สลากสักคน 
...ได้ข่าวว่ามีผู้สูงอายุแห่ไปถอนเงินประกันสังคมตามมาตรา 40 กันมาก งานนี้เล่นเอา สมหมาย ภาษี รมว.คลัง ต้องปวดหัว เพราะไม่รู้จะทำอย่างไรดี ระหว่างการเดินหน้าตามมาตรา 40 กับการเดินหน้ากองทุนการออมแห่งชาติ หรือ กอช. ต่อไป เพราะถ้ายิ่งปล่อยช้าไป มีหวัง สมหมาย เองที่จะโดนฟ้องร้องว่าทำผิดกฎหมายที่ไม่เปิดรับสมาชิก กอช.